alexandrainst/scandi-wiki huggingface dataset:
Qaddura

Qaddura flyktningleir (arabisk مخيّم قدورة) er ein palestinsk flyktningleir i Ramallah og al-Bireh guvernement, like utafor sentrum av Ramallah, sentralt på Vestbreidda. I følgje Palestinsk statistisk sentralbyrå (PCBS) hadde leiren eit folketal på 1 558 innbyggjarar i 2006. Qaddura-leiren vart grunnlagd i 1948, men er ikkje offisielt rekna som ein UNRWA-leir.

Kjelder
Denne artikkelen bygger på «Qaddura» frå ,  den 22. september 2015. 
 oppgav desse kjeldene:

Ramallah og al-Bireh guvernement
Busetnader grunnlagde i 1948
Palestinske flyktningleirar på Vestbreidda
1948 i Israel
Silwad-leiren

Silwad flyktningleir (arabisk: مخيم سلواد) ligg nordaust for Ramallah og vart grunnlagd i 1972. Leiren er i dag bustad for kring 600 flyktningar.

Kjelder
Denne artikkelen bygger på «Silwad (camp)» frå ,  den 22. september 2015. 
 oppgav desse kjeldene:

Palestinske flyktningleirar på Vestbreidda
Saffa i Ramallah

Saffa (arabisk صفّا) er ein palestinsk by i Ramallah og al-Bireh guvernement, 18 kilometer vest for Ramallah nord på Vestbreidda. I følgje Palestinsk statistisk sentralbyrå (PCBS) hadde byen eit folketal på kring 3 802 innbyggjarar i 2007.

Kjelder
Denne artikkelen bygger på «Saffa, Ramallah» frå ,  den 22. september 2015. 
 oppgav desse kjeldene:

Landsbyar på Vestbreidda
Ramallah og al-Bireh guvernement
Shuqba

Shuqba (arabisk شقبة) er ein palestinsk by i Ramallah og al-Bireh guvernement, 18 kilometer nordvest for byen Ramallah i Palestina. Han grensar i sørvest til landsbyen Qibya, i søraust til Shabatin, i nordaust til Deir Abu Mish'al og i nord til den israelske busetjinga Ofarim.

Shuqba hadde 4 497 innbyggjarar i 2007.

Kjelder
Denne artikkelen bygger på «Shuqba» frå ,  den 22. september 2015. 
 oppgav desse kjeldene:

Bakgrunnsstoff
Velkomen til Shuqba

Landsbyar på Vestbreidda
Ramallah og al-Bireh guvernement
Natufi-stader
Abwein

Abwein (arabisk عبوين ) er ein palestinsk landsby i Ramallah og al-Bireh guvernement, kring 37 kilometer nord for Ramallah nord på Vestbreidda. I følgje Palestinsk statistisk sentralbyrå hadde Abwein eit folketal på 6 000 innbyggjarar i 2007. Dei fleste innbyggjarane i Abwein er etterkomarar etter arabarar frå Tafilah i ørkenen i dagens Jordan.

Historie
Landsbyen vart ein del av Det osmanske riket i 1517 i lag med resten av Palestina, og i 1596 var han oppført i skattelister som ein del av Quds nahiya i Quds liwa. Han hadde eit folketal på 53 hushaldningar, alle muslimar, og betalte skatt for kveite, bygg, oliventre, vindruer og frukttre, geiter og/eller bikubar.

Den franske oppdagaren Victor Guérin vitja landsbyen, som han kalla A'youein, i 1870, og estimerte at han hadde kring 300 innbyggjarar. Han noterte at landsbyen hadde rike vasskjelder, vakre valnøtt-tre, og hagar med fiken, oliven og granateple. 
I 1882 skildra Palestine Exploration Fund i Survey of Western Palestine Abwein som ein landsby i ei åsside med ein brunn i sør, og oliventre nedanfor seg i nord.

Det britiske mandatet
I ei folketeljing i 1922 utført av Dei britiske mandatstyresmaktene hadde 'Abwain eit folketal på 543, alle muslimar. Under folketeljinga i 1931 hadde Ibwein 171 busette hus og eit folketal på 695, framleis alle muslimar.

I 1945 var folketalet 880, alle arabarar, medan det samla landarealet var 15 007 mål, i følgje ei offisiell landmåling. Av dette var 1 863  for plantasjar og irrigert land, 8 296 for korn, medan 36 mål var klassifisert som utbygde område.

Kjelder
Denne artikkelen bygger på «Abwein» frå ,  den 22. september 2015. 
 oppgav desse kjeldene:

Bakgrunnsstoff
Velkomen til 'Abwein/'Ibwein

Landsbyar på Vestbreidda
Ajjul

Ajjul (arabisk skrift عجّول) er ein palestinsk landsby i Ramallah og al-Bireh guvernement nord på Vestbreidda, kring 19 kilometer nord for Ramallah. Det er to arkeologiske stader (khirbet) aust for landsbyen. Ein av desse er tileigna ein tidlegare innbyggjar i Ajjul, sjeik Abdul.

Geografi
Ajjul ligg 500 meter over havet. Han ligg kring 20 kilometer nordvest for byen Ramallah. Andre byar i nærleiken er Abwein i nordaust, 'Arura i nord og 'Atara i sørvest.

Historie
Ajjul er ein landsby som ligg på ein eldgammal stad. Det er funne graver hogde inn i fjellet, og arkitektoniske element er nytta om att i ein moské. Ein har òg funne potteskar frå jernalderen, persarane, grekarane, romarane og austromarane, krossfararane/ajjubidane, mamelukkane og dei tidlege osmanarane. Ajjul er blitt identifisert som ein stad krossfararane kalla Gul.

Ein moské i landsbyen har ein inskripsjon i sørveggen som er datert til 1196.

Osmansk tid
Landsbyen vart ein del av Det osmanske riket i 1517 i lag med resten av Palestina, og i 1596 stod han oppført i skattelister som ein del av Quds nahiya i Quds liwa. Han hadde eit folketal på 79 hushaldningar, alle muslimar, og betalte skatt for kveite, bygg, sommaravlingar, vindruer og frukttre, oliven, geiter og/eller bikubar.

Den franske oppdagaren Victor Guérin vitja landsbyen, som han kalla A'djoul, i 1870, og estimerte at han hadde kring 300 innbyggjarar. Kring Ajjul fann han svære fiken- og johannesbrødtre, i tillegg til granateple, morbær og aprikos-tre. I 1882 skildra Palestine Exploration Fund i Survey of Western Palestine Ajul som «ein mellomstor landsby, med ein brunn. Han ligg i høgt lende, med oliven rundt, og gamle graver. Ein eldgammal veg fører fram til staden i sør.»

Det britiske mandatet
I ei folketeljing i 1922 utført av Dei britiske mandatstyresmaktene hadde Ajjul eit folketal på 202, alle muslimar. Under folketeljinga i 1931 hadde Ajjul had 79 busette hus og eit folketal på 292, framleis alle muslimar.

I 1945 var folketalet 350, alle arabarar.  I følgje Palestinsk statistisk sentralbyrå (PCBS) hadde Ajjul eit folketal på 1 450 innbyggjarar i 2006.

I 1945 hadde landsbyen eit samla areal på 15 007 mål, i følgje ei offisiell landmåling. Av dette var 3 507 for plantasjar og irrigert land, 863 for korn, medan 14 mål var klassifisert som utbygde område.

Etter 1948
Etter den arabisk-israelske krigen i 1948, og etter våpenkvileavtalen i 1949 kom Ajjul under Jordan sitt styre.

Etter seksdagarskrigen i 1967 har Ajjul vore under israelsk okkupasjon.

Kjelder
Denne artikkelen bygger på «Ajjul» frå ,  den 22. september 2015. 
 oppgav desse kjeldene:

Bakgrunnsstoff
Velkomen til 'Ajjul

Landsbyar på Vestbreidda
'Atara

Atara (arabisk عطارة ′Atâra) er ein palestinsk landsby i Ramallah og al-Bireh guvernement, 15 kilometer nord for Ramallah sentralt på Vestbreidda. Han er ein landsby med nesten 2 300 innbyggjarar, og ligg langs ein fjellrygg med fire toppar, oger bygd på det nest høgaste punktet på Vestbreidda, 810 meter over havet. 

Av stader i nærleiken finn ein Jifna i sør, Bir Zeit i sørvest, Kobar i vest, Rawabi og Ajjul i nordvest, Abwein i nord, Sinjil i nordaust og al-Mazra'a ash-Sharqiya i aust.

Historie 
Edward Robinson identifiserte 'Atara som den bibelske staden Ataroth, som er nemnt i Josvas bok. Men moderne forskarar meiner at Ataroth låg andre stader.

I 1596 stod Atara oppført i osmanske skattelister som ein del av Quds nahiya i Quds liwa. Han hadde eit folketal på 55 muslimske hushaldningar og betalte skatt for kveite, bygg, oliven, vindruer eller frukttre, og geiter eller bikubar.

Den franske oppdagaren Victor Guérin vitja landsbyen seint på 1800-talet, og estimerte at han hadde kring 300 innbyggjarar.  I 1882 skildra Palestine Exploration Fund i Survey of Western Palestine Attara som ein stor landsby, tilsynelatande særs gammal, på ei høgd, med oliven rundt.

Under folketeljinga i Palestina i 1922 hadde Atara eit folketal på 407 muslimar. I folketeljinga i 1931 hadde dette auka til 559 muslimar i 133 busette hus.  I 1945 var det 690 innbyggjarar i landsbyen.

Kjelder 
Denne artikkelen bygger på «'Atara» frå ,  den 22. september 2015. 
 oppgav desse kjeldene: 
  

Singer, Amy. (1994). Palestinian Peasants and Ottoman Officials: Rural Administration Around Sixteenth-Century Jerusalem Cambridge University Press. ISBN 0-521-47679-8.

Bakgrunnsstoff
Velkomen til 'Atara

Ramallah og al-Bireh guvernement
Landsbyar på Vestbreidda
Beit Ur al-Tahta

Beit Ur al-Tahta (arabisk بيت عور التحتى) er ein palestinsk landsby i Separasjonssonen sentralt på Vestbreidda, i Ramallah and Al-Bireh guvernement. Landsbyen ligg på staden til den bibelske Bethoron, på ein åstopp vendt mot Beit Ur al-Foqa. I følgje Palestinsk statistisk sentralbyrå hadde Beit Ur at-Tahta eit folketal på 4 372 innbyggjarar i 2007.

Historie

Tidleg historie
I januar 2001 vart det oppdaga ei gravgrotte i sørenden av landsbyen. Grotta bestod av to kammer og hadde ein boga inngang. Inne i grotta fann ein fleire keramikkbitar, eit kokekar, ein bolle og eit beger datert til slutten av tida kring Det andre tempelet (hundreåra kring år null).

Vest for landsbyen ligg ruinane av eit kapell, truleg frå bysantinsk tid, og her har ein òg funne keramikk frå same periode. Staden vart nemnt på 1100-talet som eit len under Den heilage grav-kyrkja.

Osmansk tid
I 1596 var landsbyen oppført i osmansk skattelister under namnet Bayt 'Ur as-Sufla og var ein del av Quds nahiya i Quds liwa. Han hadde eit folketal på 20 muslimske hushaldningar og betalte skatt for kveite, bygg, oliven, geiter og/eller bikubar.

I 1883 skildra Palestine Exploration Fund i Survey of Western Palestine Beit 'Ur et Tahta  som «ein mellomstor landsby på ei låg høgd med brunnar i vest. Midt i landsbyen ligg den heilage staden Neby 'Or, med palmetre på borggarden. Nær denne er ein brunn i gata.

Det britiske mandatet
I folketeljinga i 1922, utført av Dei britiske mandatstyresmaktene, Beit Ur al-Tahta eit folketal på 470, alle muslimar, medan han i folketeljinga i 1931 hadde 117 busette hus og eit folketal på 611, framleis alle muslimar.

I 1945 var folketalet 710, alle arabarar, medan det samla landarealet var 4 619 mål, i følgje ei offisiell landmåling. Av dette var 2 045 for plantasjar og irrigert land, 1 780 for korn, medan 41 mål var klassifisert som utbygde område.

Geografi
Beit Ur al-Tahta ligg i forberga nord på den sentrale Vestbreidda, 11,4 kilometer vest for Ramallah. Landsbyen ligg i snitt 390 meter over havet. I nærleiken ligg Kharbatha al-Misbah i sør, Beit Ur al-Fauqa i søraust, Beitunia i aust, Ein 'Arik og Deir Ibzi i nordaust, Kafr Ni'ma i nord, Bil'in i nordvest, Saffa i vest og Beit Sira i sørvest. Det gamle senteret i Beit Ur al-Tahta ligg i sør i landsbyen, medan den nordlege delen er prega av vide terrassar med fleire arkeologiske funn.

Kjelder
Denne artikkelen bygger på «Beit Ur al-Tahta» frå ,  den 22. september 2015. 
 oppgav desse kjeldene: 

 
 
 
   
 

 
  

Peleg, Yuval (2004): Beit ‘Ur et-Tahta  Hadashot Arkheologiyot – Excavations and Surveys in Israel, No. 116.
''

Bakgrunnsstoff
Velkomen til Bayt 'Ur al-Tahta
 Bayt 'Ur al-Tahta, flyfoto

Landsbyar på Vestbreidda
Ramallah og al-Bireh guvernement
Bil'in

Bil'in (arabisk skrift بلعين) er ein palestinsk landsby i Ramallah og al-Bireh guvernement, 12 km vest for byen Ramallah sentralt på Vestbreidda. I følgje Palestinsk statistisk sentralbyrå hadde Bil'in har eit folketal på 1 800, hovudsakleg muslimar.

Historie

I 1882 skildra Palestine Exploration Fund i Survey of Western Palestine Bil'in (då kalla Belain) som «ein liten landsby i ei åsside».

I folketeljinga i 1931 hadde Bil'in 39 busette hus og eit folketal på 166 muslimar. Dette hadde auka til 210 muslimar i 1945.

Etter seksdagarskrigen i 1967, vart Bil'in okkupert av israelske styrkar. Sidan 1995 har han blitt styrt av Den palestinske sjølvstyresmakta. Han ligg like ved den israelske sperremuren og den israelske busetjinga Modi'in Illit.

Kjelder
Denne artikkelen bygger på «Bil'in» frå ,  den 22. september 2015. 
 oppgav desse kjeldene: 

  (s. 157)

Bakgrunnsstoff
Offisiell nettstad

Landsbyar på Vestbreidda
Ramallah og al-Bireh guvernement
Lokomotive Leipzig

1. FC Lokomotive Leipzig er ein tysk fotballklubb frå Leipzig skipa 20. januar 1966, og, etter den hadde gått konkurs, i 2003.

På 1970- og 1980-talet var klubben ein av dei mest suksessrike i den austtyske toppdivisjonen, DDR-Oberliga. I 1987 spelte Lokomotive Leipzig seg fram finalen i Cupvinnarcupen, på stadion i Aten vart det tap 0-1 mot Ajax Amsterdam. Klubben nådde den austtyske cupfinalen sju gongar, og kunne bokføre fire cupsigrar. Den lukkast aldri å vinne det austtyske toppdivisjonen, tre gongar enda den på andreplassen.

Etter nyskipinga i 2003 har Lokomotive Leipzig einast spelt i lokale ligaer. Klubben spelar dei fleste heimekampane på Bruno-Plache-Stadion, der inntil 15 600 tilskodarar slepp inn. Laget spelar i gule trøyer og blå bukser.

=Merittar
Tapande finalist i Cupvinnarcupen: 1987
Vinnar av den austtyske cupen: 1976, 1981, 1986 og 1987
Andreplass i den austtyske toppserie; 1967, 1986 og 1988

Kjelder
Denne artikkelen bygger på «1. FC Lokomotive Leipzig» frå ,  den 22. september 2015.  
 

Tyske fotballag
Leipzig
Beit Sira

Beit Sira (arabisk بيت سيرا) er ein palestinsk landsby sentralt på Vestbreidda, 22 kilometer vest for Ramallah og ein del av Ramallah og al-Bireh guvernement. Landsbyen ligg langs Den grøne linja og under den arabisk-israelske krigen i 1948, vart kring 4 000 mål av området til landsbyen ein del av «ingenmannsland» mellom den nordlege, sentrale Vestbreidda og Israel. 

In 1922 hadde Beit Sira eit folketal på 381. I følgje Palestinsk statistisk sentralbyrå hadde Beit Sira eit folketal på 2 840 innbyggjarar i 2006. I 2007 budde det 2 749 innbyggjarar i landsbyen.

Kjelder
Denne artikkelen bygger på «Beit Sira» frå ,  den 22. september 2015. 
 oppgav desse kjeldene:

Landsbyar på Vestbreidda
Budrus

Budrus (arabisk بٌدرُس) er ein palestinsk by i Ramallah og al-Bireh guvernement, 31 kilometer nordvest for Ramallah, nord på Vestbreidda. I følgje Palestinsk statistisk sentralbyrå (PCBS) hadde byen eit folketal på 1 399 innbyggjarar i 2007.

Historie
Budrus er arabisk for «Peter» og i oldtida vart landsbyen kalla Patris. Den moderne landsbyen ligg like aust for våpenkvilelinja frå 1949, medan oldtidsbyen truleg låg 2 km unna ved Khirbet Budrus, på vestsida av linja. Han er nemnd i den jødiske Tosefta (Demai 1) som ein del av grensa til dei sørlege fjella i Judea.

I 1596 var Budrus oppført i osmanske skattelister som ein del av Ramla nahiya i Gaza liwa. Han hadde eit folketal på 46 muslimske hushaldningar og betalte skatt for kveite, bygg, oliven eller sommaravlingar, geiter eller bikubar og ei presse for oliven eller druer.

Budrus vart skildra i 1870-åra som «ein liten landsby, med olivenlundar og cisterner. Han låg nær to heilage stader, og hadde ein gravplass  (Imam 'Aly) i vest.»

I folketeljinga i 1931 hadde Budrus 98 busette hus og eit folketal på 430 muslimar. Folkesetnaden hadde auka i 510 til 1945.

Nord og vest for Budrus ligg Israel si sperring på Vestbreidda og det har ofte vore demonstrasjonar mot sperringa hersidan 2003.

Kjelder
Denne artikkelen bygger på «Budrus» frå ,  den 22. september 2015.

Bakgrunnsstoff
Budrus flyfoto
Velkomen til Budrus

Landsbyar på Vestbreidda
Ramallah og al-Bireh guvernement
Burham i Ramallah

Burham (arabisk بُرهام) er ein palestinsk landsby i Ramallah og al-Bireh guvernement 12 kilometer nord for Ramallah. Den største nærliggande byen er Bir Zeit i søraust. Burham ligg 680 meter over havet. Landsbyen vart grunnlagd då Austromarriket regjerte over Palestina.  

I 1922 var det 74 innbyggjarar i byen, og i 1931 var talet 122. I følgje Palestinsk statistisk sentralbyrå hadde Burham eit folketal på 565 i 2006. I 2007 var det 616 innbyggjarar i landsbye.

Kjelder
Denne artikkelen bygger på «Burham, Ramallah» frå ,  den 22. september 2015. 
 oppgav desse kjeldene:

Bakgrunnsstoff
Untold stories: Said Arouri  

Landsbyar på Vestbreidda
Burqa i Ramallah

Burqa (arabisk بُرقة) er ein palestinsk by i Ramallah og al-Bireh guvernement, 6 km aust for Ramallah nord på Vestbreidda. I følgje Palestinsk statistisk sentralbyrå (PCBS) hadde byen eit folketal på kring 2 090 innbyggjarar i 2007.

Historie
I 1596 stod Burqa oppført i osmanske skattelister som ein del av Quds nahiya i Quds liwa. Han hadde eit folketal på 28 muslimske hushaldningar og betalte skatt for kveite, bygg, oliven, frukttre, geiter og/eller bikubar.

I 1883 skildra Palestine Exploration Fund i Survey of Western Palestine Burkah som «ein ganske stor landsby i høgd lende i ei berr åsside, med ei kjelde i dalen i sør.»

I folketeljinga i 1922, utført av Dei britiske mandatstyresmaktene, hadde Burqa eit folketal på 268, alle muslimar, medan han i folketeljinga i 1931 hadde 66 busette hus og eit folketal på 320, framleis alle muslimar.

I 1945 var folketalet 380, alle arabarar, medan det samla landarealet var 6 001 mål, i følgje ei offisiell landmåling. Av dette var 1 297 mål for plantasjar og irrigert land, 2 460 for korn, medan 22 mål var klassifisert som utbygde område.

Kjelder
Denne artikkelen bygger på «Burqa, Ramallah» frå ,  den 22. september 2015. 
 oppgav desse kjeldene: 

 

  (p. 118 )

Bakgrunnsstoff
Velkomen til Burqa
Burqa, flyfoto

Landsbyar på Vestbreidda
Ramallah og al-Bireh guvernement
Deir Ibzi

Deir Ibzi (arabisk دير إبزيع) er ein palestinsk by i Ramallah og al-Bireh guvernement, 10 kilometer vest for Ramallah nord på Vestbreidda. I følgje Palestinsk statistisk sentralbyrå (PCBS) hadde byen eit folketal på 2 069 innbyggjarar i 2007.

Kjelder
Denne artikkelen bygger på «Deir Ibzi» frå ,  den 22. september 2015. 
 oppgav desse kjeldene:

Bakgrunnsstoff
Offisiell nettstad 

Landsbyar på Vestbreidda
Ramallah og al-Bireh guvernement
Deir Abu Mash'al

Deir Abu Mash'al (arabisk دير ابو مشعل) er ein palestinsk landsby i Ramallah og al-Bireh guvernement, 24 km vest for Ramallah, nord på Vestbreidda. I følgje Palestinsk statistisk sentralbyrå (PCBS) hadde landsbyen eit folketal på kring 3 522 innbyggjarar i 2007.

Kjelder
Denne artikkelen bygger på «Deir Abu Mash'al» frå ,  den 22. september 2015. 
 oppgav desse kjeldene:

Landsbyar på Vestbreidda
Ramallah og al-Bireh guvernement
Deir Nidham

Deir Nidham (arabisk دير نظام) er ein palestinsk landsby i Ramallah og al-Bireh guvernement, sentralt på Vestbreidda. Han ligg kring 23 km nordvest for byen Ramallah i ei høgd på 590 meter oevr havet. I følgje Palestinsk statistisk sentralbyrå (PCBS) i 2007, hadde byen eit folketal på 879.

Kjelder
Denne artikkelen bygger på «Deir Nidham» frå ,  den 22. september 2015. 
 oppgav desse kjeldene:

Bakgrunnsstoff
 Offisiell nettstad 

Landsbyar på Vestbreidda
Deir Qaddis

Deir Qaddis (arabisk skrift دير قديس) er ein palestinsk by i Ramallah og al-Bireh guvernement, sentralt på Vestbreidda, 16 kilometer vest for Ramallah. I følgje Palestinsk statistisk sentralbyrå hadde byen eit folketal på kring 1 942 innbyggjarar i 2007.

Historie
Deir Qaddis tyder «Helgenklosteter». Den franske oppdagaren Victor Guérin vitja Deir Kaddis og fann ruinar av hus bygde med store blokker og fleire cisterner hogde ut i berget, medan SWP (1882) noterte ruinane av eit kloster og ei grotte nær landsbyen, og at namnet på landsbyen indikerte at det hadde lege eit nonnekloster her.

Landsbyen vart ein del av Det osmanske riket i 1517 i lag med resten av Palestina, og var i 1596 oppført i skattelister som Dayr Qiddis i Ramlah nahiya i Gazza liwa. Han hadde eit folketal på 11 hushaldningar, alle muslimar, og betalte skatt for kveite, bygg, sommaravlingar, olive- og frukttre, geiter og bikubar, og ei presse for oliven eller druer.

I 1863 estimerte Guérin at Deir Kaddis hadde kring 350 innbyggjarar. I 1883 skildra Palestine Exploration Fund i Survey of Western Palestine Deir el Kuddis som ei «lita grend på ei høgd, med hagar i nord [..] Det er ein brunn i aust.»

Det britiske mandatet
I folketeljinga i 1922, utført av dei britiske mandatstyresmaktene, hadde Dair Qaddis eit folketal på 299, alle muslimar, og dette auka i folketeljinga i 1931 til eit folketal på 368, framleis alle muslimar, i 82 hus.

I 1945 var folketalet i Deir Qaddis 440 arabarar, med 8 224 mål land, i følgje ei offisiell landmåling. 1 815 mål vart nytta for plantasjar og irrigert land, 1 069 mål for korn, medan 8 mål var utbygd (urbant) land.

Etter 1948
Etter den arabisk-israelske krigen i 1948, vart Deir Qaddis styrt av Jordan. 

Deir Qaddis kom under israelsk okkupasjon i lag med resten av Vestbreidda etter seksdagarskrigen i 1967.

Kjelder
Denne artikkelen bygger på «Deir Qaddis» frå ,  den 22. september 2015. 
 oppgav desse kjeldene: 

  
  (p. 192)

Bakgrunnsstoff
Velkomen til Dayr Qaddis

Landsbyar på Vestbreidda
Deir as-Sudan

Deir as-Sudan (arabisk دير السودان) er ein palestinsk by i Ramallah og al-Bireh guvernement, 20 kilometer nordvest for Ramallah nord på Vestbreidda. I følgje Palestinsk statistisk sentralbyrå (PCBS) hadde byen eit folketal på kring 1 991 innbyggjarar i 2007.

Kjelder
Denne artikkelen bygger på «Deir as-Sudan» frå ,  den 22. september 2015. 
 oppgav desse kjeldene:

Bakgrunnsstoff
 Velkomen til Dayr al-Sudan

Landsbyar på Vestbreidda
Ramallah og al-Bireh guvernement
Dura al-Qar'

Dura al-Qar' (arabisk دورا القرع) eller Dura al-Qari'a er ein palestinsk by sentralt på Vestbreidda i Ramallah og al-Bireh guvernement, fire kilometer nord for Ramallah. I følgje Palestinsk statistisk sentralbyrå hadde Dura al-Qar' eit folketal på 2 897 innbyggjarar i 2007.

Det er gjort arkeologiske funn i Dura al-Qar som er datert attende til Romarriket, med utgravingar av romerske basseng, kanalar og gravkammer.

Kjelder
Denne artikkelen bygger på «Dura al-Qar'» frå ,  den 22. september 2015. 
 oppgav desse kjeldene:

Landsbyar på Vestbreidda
Ein 'Arik

Ein 'Arik (arabisk عين عريك) er ein palestinsk by i Ramallah og al-Bireh guvernement, 7 kilometer vest for Ramallah, nord på Vestbreidda. I følgje Palestinsk statistisk sentralbyrå (PCBS) hadde byen eit folketal på 1 567 innbyggjarar med både muslimar (65%) og kristne (35%) i 2007.

Historie
Sørvest for landsbyen ligg Khirbet al-Hafi, der ein har funne bysantinsk keramikk, i lag med glasbitar og gamle jordbruksterrassar. Ein har òg funne spor frå krossfarartida/abbasidane og tidleg osmansk tid.

Osmansk tid
Ein Arik vart, som resten av Palestina, ein del av Det osmanske riket i 1517, og i 1596 stod 'Ain 'Arik  oppført i skattelister som ein del av Quds nahiya i Quds liwa. Han hadde eit folketal på 24 hushaldningar, 14 muslim og 10 kristne. Landsbybuarane betalte skattar for kveite, bygg, oliventre, vindruer og frukttre, geiter og bikubar.

I 1883 skildra Palestine Exploration Fund i Survey of Western Palestine Ain' Arik som «ei lita steingrend, i ein djup dal med ei gresk kyrkje. Innbyggjarane er greske kristne. Det er ei god kjelde i vest ved ei lita elv. Staden er omgjeve av oliventre og her veks sitronar og andre tre kring vatnet i tjukke lundar.»

Det britiske mandatet
I ei folketeljing i 1922 utført av Dei britiske mandatstyresmaktene hadde 'Ain 'Arik eit folketal på 200 kristne og 165 muslimar, medan han i folketeljinga i 1931, 'Ein 'Arik eit folketal på 220 kristne og 274 muslimar som budde i 117 hus.

I 1945 var folkeatlet i 'Ein 'Arik 610, alle arabarar, medan det samla landarealet var 5 934 mål, i følgje ei offisiell landmåling. Av dette var 2 203 for plantasjar og irrigert land, 1 168 for korn, medan 32 mål var klassifisert som utbygde område.

Kjelder
Denne artikkelen bygger på «Ein 'Arik» frå ,  den 22. september 2015. 
 oppgav desse kjeldene: 

  
 
   
 
 
  
Palmer, E. H.  (1881): The survey of Western Palestine: Arab and English name lists collected during the survey by Lieutenants Conder og Kitchener, R. E. Translitterert og forklart av E.H. Palmer.

Bakgrunnsstoff
Velkomen til 'Ayn 'Arik
Ain Arik Parish , Latin patriarkatet
 'Ein 'Arik, areal photo
Ein Arik , Unispal
Civil Administration nixes order to take land for settlement road, June 14, 2012, The Times of Israel

Landsbyar på Vestbreidda
Palestinske kristne busetnader
Ein Qiniya

Ein Qiniya eller 'Ayn Kiniya (arabisk skrift عين قينيا) er ein palestinsk landsby nord på Vestbreidda, 7 km nordvest for Ramallah i Ramallah og al-Bireh guvernement. Ein Qiniya har eksistert sidan romartida. Landsbyen er særs liten, utan offentlege institusjonar, og vert styrt av eit lokalt utviklingsråd. 

I 2007 budde det 817 innbyggjarar i landsbyen.

Kjelder
Denne artikkelen bygger på «Ein Qiniya» frå ,  den 22. september 2015. 
 oppgav desse kjeldene:

Bakgrunnsstoff
Velkomen til 'Ayn Kiniya

Landsbyar på Vestbreidda